Pilihan raya Filipina 2010

Pilihan raya Filipina 2010 diadakan pada 10 Mei 2010 bagi memilih seorang Presiden, seorang Naib Presiden, 300 ahli senat dan 17,600 pegawai kerajaan tempatan. Pemenang akan menjadi Presiden Filipina ke-15 menggantikan Presiden Gloria Macapagal-Arroyo yang tamat tempoh. Naib Presiden Noli de Castro dibenarkan tetapi tidak bertanding untuk menjadi Presiden Filipina.

Pilihan raya ini dikendalikan oleh Suruhanjaya Pilihan Raya berdasarkan Undang-Undang Republik 9369. Ada 85,000 calon untuk 17,000 kerusi kebangsaan dan tempatan. 40 % pengundi  berumur 18-35 tahun. 50 juta rakyat Filipina membuang undi di lebih 80,000 pusat pengundian.

Sesuai dengan perkembangan teknologi komputer, keputusan pilihan raya dikeluarkan secara automatik, buat kali pertama di Filipina. Sistem kiraan automatik ini berhadapan masalah teknikal namun kebanyakaannya dapat diselesaikan sebelum hari pengundian.. Bagaimanapun, keputusan tidak dapat dikeluarkan segera akibat tuduhan penipuan, kejadian keganasan dan sabotaj di sesetengah tempat.

Calon Presiden
 Benigno Aquino anak lelaki kepada wanita ikon demokrasi kebangsaan, Corazon Aquino.Tinjauan awal mendapati 42 % rakyat akan mengundi beliau sebagai presiden baru. Media internet dan SMS menuduh beliau penagih dadah marijuana dan ada laporan psikiatri (mental).
 Manny Villar. Jutawan hartanah bergabung dengan jaguh tinju, Manny Pacquiao dan calon Naib Presiden Filipina, Loren Legarda di Sarangani, Mindanao. Manny Villar dituduh menipu kematian adiknya. Beliau menggunakan iklan sebagai taktik kempen dan berjaya mengumpul 40 % undi popular.
 Joseph Estrada - bekas Presiden Filipina yang cuba bangkit semula selepas disingkirkan pada 2001 dan didapati bersalah kerana jenayah rasuah.
 Gilberto Teodoro - bekas Menteri Pertahanan era Gloria Arroyo. Beliau mendapat 5 % undi popular.
 Manny Pacquiao - juara tinju sebanyak 7 kali yang merebut kerusi dewan rendah Kongres, Dewan Perwakilan.
 Imelda Marcos (80) - balu bekas Presiden Ferdinand Marcos. Beliau betanding di wilayah Illocos Norte di utara Filipina. Kerusi ini ditinggalkan oleh anak lelakinya Ferdinand Marcos Jr.

Taktik kempen
Jorge Tigno, profesor politik sains di Universiti Filipina tidak senang taktik menggunakan SMS dan internet untuk memburuk-burukkan calon. Perkembangan ini disifatkan sebagai pilihan raya kelas rendah, tidak bermoral.  Penggunaan internet meningkat semenjak Pilihan raya Presiden Filipina 2004 lagi. Internet dan SMS digemari oleh golongan muda (18-35 tahun).

Calon akan mengadakan rapat umum dan iklan secara besar-besaran. Pengarah Urusan kumpulan Political and Economic Risk Consultancy di Hong Kong, Robert Broadfoot melihat taktik ini mngundang bahaya.

Pembunuhan biasa berlaku dalam pilihan raya Filipina. 130 kes pembunuhan politik semasa pilihan raya 2007. 57 kes pembunuhan politik pada 2009 termasuk pembunuhan beramai-ramai di selatan Filipina. Ia didalangi oleh pasukan tentera persendirian dan kerajaan gagal membendungnya. Senator Benigno 'Noynoy' Aquino III dan Senator Manuel Villar berikrar tidak akan menghapuskan pasukan tentera persendirian. 

Lebih kronik,pendakwa bersubahat, menggugurkan tuduhan ke atas Ampatuan Jr daripada tuduhan Pembunuhan beramai-ramai di Mindanao selatan Filipina pada 23 November 2009. Ampatuan Jr. didakwa mengetuai pasukan tentera persendirian milik bapanya, bekas gabenor berpengaruh di wilayah Mindanao Andal Ampatuan Sr untuk melakukan pembunuhan beramai-ramai itu. 57 orang awam dan 30 wartawan dibunuh ketika dalam perjalanan penamaan calon pilihan raya daerah. Tentera pensendirian ditugaskan untuk mengekang pemberontak komunis dan kumpulan pemisah Islam.

Nasib selatan Filipina
Konflik Mindanao selama 40 tahun dijangka berterusan kerana ahli politik enggan dilihat bertolak ansur dan berunding dengan Barisan Pembebasan Islam Moro (MILF). Perjanjian damai sepatutnya diadakan di Kuala Lumpur dan Malaysia menjadi orang tengah. Perjanjian damai dibatalkan kerana Mahkamah Agung Filipina apabila draf perjanjian damai itu dikatakan menyalahi perlembagaan.

Penduduk Kristian di wilayah Cotabato Utara turut membantah kerana kerajaan Filipina gagal mendedahkan butiran kandungan perjanjian itu. Konflik itu menjadi aset politik kepada Ferdinand Marcos, Joseph Estrada dan Corazon Aquino. 100,000 nyawa diragut dan sokongan masyarakat Kristian di utara dapat diraih .

Keputusan

Presiden
Calon presiden yang mendapat undi terbanyak akan menjadi presiden. Pemilihan berasingan diadakan untuk timbalan presiden, dan beliau tidak perlu menjadi pasangan pencalonan presiden untuk bertanding.

Timbalan Presiden

Senat
Separuh daripada kerusi senat dipertandingkan.

Dewan Perwakilan
Semua kerusi dipertandingkan.

Beberapa kawasan di Lanao del Sur akan mengadakan semula pilihan raya pada 3 Jun selepas gagal dilakukan pada 10 Mei.

Rujukan

Pilihan raya Filipina
Filipina